ประกาศคณะกรรมการกํากับหลักทรัพย์และตลาดหลักทรัพย์กธ. 32/2552เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และข้อ 6 แห่งกฎกระทรวง ฉบับที่ 7 (พ.ศ. 2539) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้หมวด ๑ บททั่วไป ส่วน ๑ บทยกเลิก ข้อ ๑ ให้ยกเลิก (1) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 5/2539 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ ลงวันที่ 13 กรกฎาคม พ.ศ. 2539 (2) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 1/2543 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ (ฉบับที่ 2) ลงวันที่ 4 มกราคม พ.ศ. 2543 (3) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 55/2545 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ (ฉบับที่ 3) ลงวันที่ 18 พฤศจิกายน พ.ศ. 2545 (4) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 12/2549 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ (ฉบับที่ 4) ลงวันที่ 2 พฤษภาคม พ.ศ. 2549 (5) ประกาศคณะกรรมการกํากับหลักทรัพย์และตลาดหลักทรัพย์ ที่ กธ. 22/2549 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ (ฉบับที่ 5) ลงวันที่ 25 ตุลาคม พ.ศ. 2549ส่วน ๒ ความสัมพันธ์กับประกาศอื่น ข้อ ๒ นอกจากการปฏิบัติตามประกาศฉบับนี้แล้ว ในกรณีที่สถาบันสินเชื่อเพื่อธุรกิจหลักทรัพย์ลงทุนในหลักทรัพย์โดยการซื้อหรือมีหุ้น สถาบันสินเชื่อเพื่อธุรกิจหลักทรัพย์ต้องปฏิบัติตามหลักเกณฑ์ในการซื้อหรือมีหุ้นตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการในการซื้อหรือมีหุ้นของบริษัทหลักทรัพย์ประเภทการให้สินเชื่อเพื่อธุรกิจหลักทรัพย์ และนอกจากการประกอบกิจการตามข้อ 5 ห้ามมิให้สถาบันสินเชื่อเพื่อธุรกิจหลักทรัพย์ประกอบกิจการอื่นเว้นแต่จะได้รับอนุญาตจากคณะกรรมการกํากับตลาดทุนตามมาตรา 98(8)ส่วน ๓ บทนิยาม ข้อ ๓ ในประกาศนี้ (1) คําว่า "เงินกองทุน" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการปฏิบัติงานเกี่ยวกับการให้กู้ยืมเงินเพื่อซื้อหลักทรัพย์และการให้ยืมหลักทรัพย์แก่ลูกค้าที่มิใช่ลูกค้าสถาบันเพื่อขายชอร์ต (2) "สถาบันสินเชื่อเพื่อธุรกิจหลักทรัพย์" หมายความว่า บริษัทจํากัดหรือบริษัทมหาชนจํากัดที่ได้รับใบอนุญาตประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ (3) "บริษัทหลักทรัพย์" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทอื่นนอกเหนือจากธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์หมวด ๒ หลักเกณฑ์การประกอบธุรกิจ ส่วน ๑ การจัดให้มีกรรมการอิสระ ข้อ ๔ สถาบันสินเชื่อเพื่อธุรกิจหลักทรัพย์ต้องจัดให้มีกรรมการอิสระอย่างน้อย1 ใน 4 ของจํานวนกรรมการของบริษัท ในกรณีที่กรรมการอิสระของสถาบันสินเชื่อเพื่อธุรกิจหลักทรัพย์ตาย ลาออกหรือถูกสํานักงานเพิกถอนการให้ความเห็นชอบ หรือสถาบันสินเชื่อเพื่อธุรกิจหลักทรัพย์อยู่ในกลุ่มธุรกิจทางการเงิน (Financial Conglomerate) ซึ่งมีโครงสร้างการถือหุ้น การตรวจสอบการบริหารงานภายในกลุ่ม และการกํากับดูแลโดยหน่วยงานทางการอื่น ตามที่สํานักงานประกาศกําหนด ให้สํานักงานมีอํานาจผ่อนผันให้สถาบันสินเชื่อเพื่อธุรกิจหลักทรัพย์ดังกล่าวไม่ต้องจัดให้มีกรรมการอิสระ ส่วน ๒ ขอบเขตการประกอบกิจการ ข้อ ๕ ในการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ให้สถาบันสินเชื่อเพื่อธุรกิจหลักทรัพย์ประกอบกิจการได้แต่เฉพาะกิจการดังต่อไปนี้ (1) ให้กู้ยืมเงินแก่บริษัทหลักทรัพย์ หรือให้กู้ยืมเงินแก่นักลงทุนเพื่อการซื้อหลักทรัพย์ (2) รับรอง รับอาวัล สอดเข้าแก้หน้า หรือสลักหลังตั๋วเงินที่บริษัทหลักทรัพย์เป็นผู้สั่งจ่ายหรือผู้ทรง (3) รับซื้อหรือซื้อลดตั๋วเงินที่บริษัทหลักทรัพย์เป็นผู้ขาย (4) จัดการเกี่ยวกับการหาแหล่งเงินทุนหรือค้ําประกันการกู้ยืมเงินให้แก่บริษัทหลักทรัพย์ตลอดจนให้บริการวิเคราะห์โครงการเพื่อการลงทุนของบริษัทหลักทรัพย์ (5) ประกอบกิจการที่เกี่ยวกับหรือเนื่องจากกิจการตาม (1) ถึง (4)ส่วน ๓ หลักเกณฑ์การดําเนินงาน ข้อ ๖ ในการประกอบกิจการตามข้อ 5 ให้สถาบันสินเชื่อเพื่อธุรกิจหลักทรัพย์ดําเนินการดังต่อไปนี้ (1) จัดให้มีและปฏิบัติตามระเบียบและวิธีปฏิบัติเกี่ยวกับการให้กู้ยืมเงินแก่บริษัทหลักทรัพย์หรือนักลงทุนเพื่อการซื้อหลักทรัพย์ การค้ําประกันการกู้ยืมเงิน การรับรอง การรับอาวัล การสอดเข้าแก้หน้า หรือการสลักหลังตั๋วเงิน และการรับซื้อหรือซื้อลดตั๋วเงินจากบริษัทหลักทรัพย์ รวมทั้งการรับหลักประกันจากการประกอบกิจการดังกล่าว (2) ให้กู้ยืมเงินหรือก่อภาระผูกพันเพื่อบริษัทหลักทรัพย์ใดบริษัทหลักทรัพย์หนึ่ง หรือลงทุนในบริษัทหลักทรัพย์ใดบริษัทหลักทรัพย์หนึ่งได้ไม่เกิน 1 เท่าของเงินกองทุน เว้นแต่ได้รับการผ่อนผันจากสํานักงาน (3) ดําเนินการอื่นใดตามที่สํานักงานประกาศกําหนดข้อ ๗ ให้สถาบันสินเชื่อเพื่อธุรกิจหลักทรัพย์สามารถนําทรัพย์สินของตนไปลงทุนในหลักทรัพย์หรือทรัพย์สินอื่น หรือหาประโยชน์โดยวิธีอื่นได้ โดยต้องจัดให้มีและปฏิบัติตามระเบียบและวิธีปฏิบัติเกี่ยวกับการลงทุนหรือหาประโยชน์โดยให้มีข้อกําหนดเกี่ยวกับผู้มีอํานาจอนุมัติวงเงินอนุมัติ และขั้นตอนการวิเคราะห์ประกอบการพิจารณาอนุมัติของผู้มีอํานาจอนุมัติ ตลอดจนการรายงานการลงทุนหรือหาประโยชน์ตามที่ได้รับอนุมัติเป็นระยะ ๆ ให้ผู้มีอํานาจอนุมัติทราบหมวด ๓ บทเฉพาะกาล ข้อ ๘ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ ที่ กธ. 5/2539 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ ลงวันที่ 13 กรกฎาคม พ.ศ. 2539 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๙ ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์และตลาดหลักทรัพย์ ที่ กธ. 5/2539 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ ลงวันที่ 13 กรกฎาคม พ.ศ. 2539 ให้การอ้างอิงดังกล่าวหมายถึงการอ้างอิงประกาศฉบับนี้หมวด ๔ วันมีผลใช้บังคับของประกาศ ข้อ ๑๐ ประกาศนี้ให้ใช้บังคับตั้งแต่วันที่ 1 มกราคม พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 30 ธันวาคม พ.ศ. 2552 (นายวิจิตร สุพินิจ)ประธานกรรมการคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เนื่องจากพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 กําหนดห้ามบริษัทหลักทรัพย์ซื้อหรือมีหุ้น เว้นแต่เป็นการได้มาเนื่องจากประกอบการค้าหลักทรัพย์ การจัดจําหน่ายหลักทรัพย์ หรือธุรกิจหลักทรัพย์อื่นตามที่คณะกรรมการกํากับตลาดทุนประกาศกําหนดหรือเป็นการได้มาโดยได้รับผ่อนผันจากสํานักงานตามหลักเกณฑ์ เงื่อนไข และวิธีการที่คณะกรรมการกํากับตลาดทุนประกาศกําหนด และเห็นควรปรับปรุงบทนิยามในส่วนของเงินกองทุนของบริษัทหลักทรัพย์ประเภทการให้สินเชื่อเพื่อธุรกิจหลักทรัพย์ให้สอดคล้องกับหลักเกณฑ์ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการปฏิบัติงานเกี่ยวกับการให้กู้ยืมเงินเพื่อซื้อหลักทรัพย์และการให้ยืมหลักทรัพย์แก่ลูกค้าที่มิใช่ลูกค้าสถาบันเพื่อขายชอร์ต จึงจําเป็นต้องออกประกาศนี้